# Listatyökalu liikuntapaikkahankkeiden suunnitteluun (Esimerkkiversio Jyväskylän kaupungilta)

## Idea:

**Luodaan kaupungille yhdenmukainen check-list tyyppinen listatyökalu liikuntapaikkahankkeissa tarvittavien tietolähteiden kartoittamiseen.** Työkalun avulla valmistelija voi systemaattisesti käydä lävitse erilaiset käytettävissään olevat tai tuotettavat tietolähteet ja lähdekohtaisesti arvioida onko kyseinen tieto merkityksellinen käsillä olevassa tehtävässä. **Arvioinnin pohjalta valmistelija joko etsii ja hyödyntää tiedon tai jättää sen pois kyseisessä prosessivaiheessa.** Listatyökalun tietolähteitä voi päivittää kuntakohtaisesti ja ajan kuluessa.

## Tausta:

Liikkumiseen liittyvässä päätöksenteon ja siihen kuuluvan valmistelun edellytetään olevan läpinäkyvää, systemaattista ja tietoon perustuvaa. Erilaisia datalähteitä on olemassa runsaasti, mutta kokonaisuuden hallinta voi olla haasteellista. Esimerkiksi liikuntapaikkarakennushankkeiden suunnittelun eri vaiheissa tulee ottaa huomioon useita asioita ja arvioida niitä suhteessa kunnan nykytilanteeseen ja tulevaisuuden näkymiin.

## Tavoite:

Suunnittelun työprosessia halutaan virtaviivaistaa. Erilaisissa hankkeissa ja eri henkilöiden toteuttamana liikuntasuunnitteluun käytetyt tietolähteet vaihtelevat tarpeen ja hankkeen mukaan, mutta lähtökohdat tietojen huomioimiseen tulisi olla yhdenmukaiset. Koko suunnitteluprosessi tulisi olla läpinäkyvä, ja valinnat huomioon otetuista ja huomioimatta jätetyistä tietolähteistä tulisi olla dokumentoitu ja perusteltu. Yhdenmukainen toimintamalli käytettyjen tietojen kirjaamiseen ja tallentamiseen auttaa myös hankkeen elinkaaren aikana ja esimerkiksi henkilöstön vaihtuessa jakamaan ja jalostamaan tietoa organisaation sisällä.


Hyödyt:

|  |  |
| --- | --- |
| **1) Suunnittelun läpinäkyvyys paranee** | Työkalun läpikäymisestä muodostuu samalla hankkeen ”tietopöytäkirja”, jota voi kuljettaa liikuntapaikkahankkeen edistymisen rinnalla ja esittää tarpeen mukaan hanketta perustellessa. |
| **2) Suunnittelun luotettavuus paranee** | Merkityksellisten tietolähteiden käytön todennäköisyys kasvaa. Tiedon häviämisen riski pienenee. |
| **3) Yhteistyö eri toimijoiden kanssa edistyy** | Työkalun käyttö edistää sekä kunnan sisäistä poikkihallinnollista tiedonsiirtoa että muiden asianomaisten osallistamista hankkeeseen sen oikeassa vaiheessa edistäen yhdenvertaisuutta suunnittelussa**.** |
| **4) Kunnan tiedolla johtaminen edistyy** | Työkalun käyttö jäsentää ja systematisoi kunnalla olemassa olevan tiedon käyttöä.Myös puuttuvien tietolähteiden kehittämistarpeet tulevat näkyvimmiksi. |
| **5) Kunnan liikkumista koskeva strategia edistyy** | Työkaluun voi sisällyttää esim. kunnan strategialle tärkeitä asioita, jotka halutaan suunnittelussa huomioida. |

|  |  |  |  |  |  |  |
| --- | --- | --- | --- | --- | --- | --- |
| LISTATYÖKALU LIIKUNTAPAIKKAHANKKEIDEN SUUNNITTELUUN | | | | | | |
| **Tekijä ja yksikkö:** | | | | | **Päivämäärä:** | |
| **Suunnittelukohde:** | | | | | | |
| **Suunnittelun lähtökohta, tavoitteet, tehtävät ja aikataulu:** (esim. kuntalaisaloite, tunnistettu muutostarve, rakenteellinen ongelma tms.) | | | | | | |
| **Tietoteema** | **ID** | **Tietolähde / Toimenpide** | **Mahdollinen suora linkki / yhteyshenkilö tietoon / lisätiedot** | **Tieto huomioitu**  **(+ mahd. lisätiedot ja pvm.)** | | **Tietoa ei huomioitu / ei olennainen**  **(+ mahd. lisätiedot ja pvm.)** |
| 1 Harrastekohtaiset tiedot (merkityksellisten lajien kannalta) | 1.1. | Ajankohtaiset harrastajamäärät vaikutusalueella tai valtakunnallisesti |  | ☐ | | ☐ |
| 1.2. | Harrastajamäärien kehityssuunta-arvio lyhyellä ja pitkällä aikavälillä (potentiaali) |  | ☐ | | ☐ |
| 1.3. | Toimivat seurat tarkastettu (ja tarvittaessa kontaktoitu) | [Seuratietokanta](https://www.seuratietokanta.fi/) | ☐ | | ☐ |
| 1.4. | Alueella vaikuttavien seurojen oleelliset tiedot – Esim. seurakysely | [Lisätiedot](#_LISÄTIETOKUVAUKSET:) | ☐ | | ☐ |
| 1.5. | Lajiliittojen lausunto | [Lajiliittolistaus](https://www.olympiakomitea.fi/olympiakomitea/suomen-olympiakomitea-ry/jasenet/) | ☐ | | ☐ |
| 1.6. | Vaikutusalueen muut liikuntapaikat (Määrä, matka-ajat) | Arvio vaikutusalueen liikuntapaikoista. Esim. erilaisten (monipuolisuus) tai samankaltaisten (kattavuus) liikuntapaikkojen määrä tai matka-ajat arvioidulla vaikutusalueella.  [LIPAS-analyysityökalu](http://www.lipas.fi)  [Lisätiedot](#_LISÄTIETOKUVAUKSET:) LIPAS-työkaluista | ☐ | | ☐ |
| 1.7. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO HARRASTEKOHTAISISTA TIEDOISTA:** | | | | | |
| 2 Väestötiedot (suunnittelukohteen vaikutusalueella) | 2.1. | Väestöennuste (esim. 5 ja 30 vuoden aikavälillä) | [Tilastotietoja Jyväskylästä](https://www.jyvaskyla.fi/jyvaskyla/tilastotietoa) | ☐ | | ☐ |
| 2.2. | Eri ikäryhmien matka-ajat ja etäisyydet kohteeseen | [LIPAS-analyysityökalu](https://www.lipas.fi/etusivu)  [Saavutettavuuskartat - YLLI](https://blogs.helsinki.fi/yhdenvertainen-liikunnallinen-lahio/kartat-maps-jyvaskyla/) | ☐ | | ☐ |
| 2.3. | Sosioekonominen rakenne vaikutusalueella (kielijakauma, koulutustaso, työllisyystilanne ym.) | [Tilastotietoja Jyväskylästä](https://www.jyvaskyla.fi/jyvaskyla/tilastotietoa) | ☐ | | ☐ |
| 2.4. | Kouluikäisten lasten fyysinen toimintakyky | Move-mittaukset vaikutusalueelta | ☐ | | ☐ |
| 2.5. | Lasten terveys- ja harrastetiedot - Kouluterveyskyselyt | [Lisätiedot](#_LISÄTIETOKUVAUKSET:) | ☐ | | ☐ |
| 2.6. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO VAIKUTUSALUEEN VÄESTÖTIEDOISTA:** | | | | | |
| 3 Vaikutusalueen liikuntatilojen tai -paikkojen käyttötiedot | 3.1 | Liikuntatilojen (liikuntapaikat/koulujen salit ym.) käyttötiedot | [Timmi](https://etimmi.jyvaskyla.fi/WebTimmi/#/) | ☐ | | ☐ |
| 3.2. | Kunnossapitotiedot (esim. latujen kunnossapidon muutos suhteessa hiihdon suosioon) |  | ☐ | | ☐ |
| 3.3. | Liikuntapaikkojen havainnointi (esim. SOPARC) |  | ☐ | | ☐ |
| 3.4. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO VAIKUTUSALUEEN LIIKUNTATILOIHIN LIITTYVISTÄ TIEDOISTA:** | | | | | |
| 4 Alueen olosuhdetiedot | 4.1. | Kaavoitus- ja maanomistustiedot | [Kaavoituksen asiakaspalvelu](https://www.jyvaskyla.fi/kaavoitus/asemakaavoitus/asemakaavoituksen-yhteystiedot) | ☐ | | ☐ |
| 4.2. | Rakennuslupa / Muut tekniset luvat | Arvio rakennusluvan tarpeesta tai muista teknisistä luvista, onko sellaiset olemassa tai tarvitaanko muutosta? | ☐ | | ☐ |
| 4.3. | Suojelualueet tai rakennuksen suojelutiedot | Arvio alueeseen tai rakennukseen kohdistuvista suojelutoimista. [Lisätietoja](https://www.jyvaskyla.fi/keskisuomenmuseo/viranomaistyo/rakennustutkimus-ja-suojelu) esim. rakennusten suojelutiedoista. |  | |  |
| 4.4. | Alueen kävelyindeksi | [Lisätiedot](#_Esteettömyys) | ☐ | | ☐ |
| 4.5. | Kevyen liikenteen liikennevirtamittaukset |  | ☐ | | ☐ |
| 4.6. | Saavutettavuus julkisilla | [Saavutettavuuskartat - YLLI](https://blogs.helsinki.fi/yhdenvertainen-liikunnallinen-lahio/kartat-maps-jyvaskyla/)  [Linkki Jyväskylä](https://linkki.jyvaskyla.fi/aikataulut-ja-reitit) | ☐ | | ☐ |
| 4.7. | Saavutettavuus moottoriajoneuvolla | [Saavutettavuuskartat - YLLI](https://blogs.helsinki.fi/yhdenvertainen-liikunnallinen-lahio/kartat-maps-jyvaskyla/) | ☐ | | ☐ |
| 4.8. | Moottoroidun liikenteen liikennevirtamittaukset |  | ☐ | | ☐ |
| 4.9. | Luontoalueiden läheisyys | [JKL karttapalvelu](https://kartta.jkl.fi/ims)  Esim. luonnon monimuotoisuus, maisemallisen kohteet tms. | ☐ | | ☐ |
| 4.10. | Lähiympäristön esteettömyys | Paikkaan saapumiseen ja sen lähiympäristöön liittyvät esteettömyystarpeet esim. [SuRaKu-ohjeiston avulla.](https://www.hel.fi/helsinkikaikille/fi/ohjeita-suunnitteluun/esteettoman-rakentamisen-ohjeet)  [Lisätiedot](#_Esteettömyys)  (Rakennuksen sisäinen esteettömyys arvioidaan erikseen tekniikkaosiossa.) | ☐ | | ☐ |
| 4.11. | Ympäristön esteettömyys | Arvio esim. alueelle saapumisen tai lähiympäristön esteettömyydestä. Esim. alueelle ohjaavat opasteet?  [Lisätiedot](#_Esteettömyys) | ☐ | | ☐ |
| 4.12. | Tärkeimmät liikuntapaikat ja -reitit alueella | [LIPAS-tietokanta](http://www.lipas.fi) | ☐ | | ☐ |
| 4.13. | Alueen muut palvelut |  | ☐ | | ☐ |
| 4.14. | Yleinen arvio alueen sopivuudesta/viihtyvyydestä | Erityiset maisemat/maamerkit tai muut merkitykselliset kohteet alueella. | ☐ | | ☐ |
| 4.15. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO ALUEEN OLOSUHDETIEDOISTA:** | | | | | |
| 5 Osallistaminen ja yhdenvertaisuus | 5.1. | Kuntalaisaloitteet ja -palautteet | Esim. [virallisen palautekanavan](https://s-asiointi.jkl.fi/eFeedback/) kautta tulleet palautteet, sähköpostit tai muut aloitteet/palautteet. | ☐ | | ☐ |
| 5.2. | Alueellisen liikkumiskyselyn oleelliset kysymykset | Säännöllisesti toteutettavan liikuntabarometrin tulokset.  [Lisätiedot](#_LISÄTIETOKUVAUKSET:) | ☐ | | ☐ |
| 5.3. | Erilliset kaupunkitason kyselyt suunnittelukohteesta | Muut toteutetut kyselyt, joissa hankkeeseen liittyvää oleellista tietoa. | ☐ | | ☐ |
| 5.4. | Yleinen asuinalueilta | Säännöllisesti toteutettujen yleisten asuinalueiltojen tuottama tieto. [Lisätiedot](#_LISÄTIETOKUVAUKSET:) | ☐ | | ☐ |
| 5.5. | Asukaskysely | Erillinen asukaskysely hankkeeseen liittyen halutulla vaikutusalueella. | ☐ | | ☐ |
| 5.6. | Erillinen asukasilta | Erillinen asukasilta hankkeeseen liittyen halutulla vaikutusalueella. | ☐ | | ☐ |
| 5.7. | Lasten parlamentin tai vastaavan lausunto | [Linkki yhteystietosivulle](https://www.jyvaskyla.fi/opetus/perusopetus-jyvaskylassa/lasten-ja-nuorten-osallisuus) | ☐ | | ☐ |
| 5.8. | Nuorisovaltuuston tai vastaavan lausunto | [Linkki yhteystietosivulle](https://www.jyvaskyla.fi/nuorisovaltuusto/ota-yhteytta) | ☐ | | ☐ |
| 5.9. | Vanhuusneuvoston tai vastaavan lausunto | [Linkki yhteystietosivulle](https://www.jyvaskyla.fi/sosiaali-ja-terveyspalvelut/ikaihmisten-palvelut/osallistuminen-ja-hyvinvointi/vanhusneuvosto) | ☐ | | ☐ |
| 5.10. | Vammaisneuvoston tai vastaavan lausunto | [Linkki yhteystietosivuille](https://www.jyvaskyla.fi/paatoksenteko/lauta-ja-johtokunnat-seka-jaostot/vammaisneuvosto) | ☐ | | ☐ |
| 5.11. | Vaikutusalueen yksityisten palvelutarjoajien mielipide |  | ☐ | | ☐ |
| 5.12. | Strategiset kuntalaisten osallisuuteen ja yhdenvertaisuuteen vaikuttavat ja ohjaavat asiakirjat | Esimerkiksi:  - Osallisuusohjelma (2015) [Linkki](https://www.jyvaskyla.fi/sites/default/files/atoms/files/78306_jyvaskylan_osallisuusohjelma_hyvaksytty_20150928.pdf)  - Yhdenvertaisuussuunnitelma (2017–2020) [Linkki](https://www.jyvaskyla.fi/sites/default/files/atoms/files/89085_jyvaskyla_yhdenvertaisuussuunnitelma_2017.pdf)  - Jyväskylän kaupungin kotouttamisohjelma (2017–2020) [Linkki](https://www.jyvaskyla.fi/sites/default/files/atoms/files/kotouttamisohjelma_lopullinen_01062018.pdf) | ☐ | | ☐ |
| 5.13. | Lapsivaikutusten arviointi | [Lisätiedot](#_LISÄTIETOKUVAUKSET:) | ☐ | | ☐ |
| 5.14. | Arvio vaikutuksista aikuisväestön liikunnallisten palvelujen tarpeeseen | Arvio vaikutuksista esim.  - Perheiden yhteiseen liikkumiseen  - Eri harrastemahdollisuuksiin | ☐ | | ☐ |
| 5.15. | Arvio vaikutuksista iäkkäiden liikunnallisten palvelujen tarpeeseen |  | ☐ | | ☐ |
| 5.16. | Yleinen liikunta- ja liikkumisvaikutusten arviointi | [Linkki](https://www.liikuntaneuvosto.fi/liva/) |  | |  |
| 5.17. | Sosiaalisten vaikutusten arviointi | [Lisätiedot](#_LISÄTIETOKUVAUKSET:) | ☐ | | ☐ |
| 5.18. | Sukupuolivaikutusten arviointi | [Lisätiedot](#_LISÄTIETOKUVAUKSET:) | ☐ | | ☐ |
| 5.19. | Kokoava yhdenvertaisuuden arviointi |  | ☐ | | ☐ |
| 5.20. | Yleinen kokoava vaikutusten ennakkoarviointi | [Lisätiedot](#_LISÄTIETOKUVAUKSET:) | ☐ | | ☐ |
| 5.21. | Vuorovaikutussuunnitelma (osallisuus ja tiedottaminen) | Hankkeen toteuttamiseen on luotu vuorovaikutussuunnitelma.  Arvio tarvittavista ja käytettävistä viestintä- ja markkinointikanavista, joissa hankkeesta viestitään. | ☐ | | ☐ |
| 5.22. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO OSALLISTAMISEEN LIITTYVISTÄ TIEDOISTA:** | | | | | |
| 6 Henkilöstön ”hiljainen” tieto | 6.1. | Alueella toimivien työntekijöiden lausunnot/huomiot | Esimerkiksi:  liikunnanohjaajat liikuntapaikanhoitajat  opettajat/varhaiskasvatus ym. | ☐ | | ☐ |
| 6.2. | Vastaavia hankkeita muualla/aiemmin toteuttaneiden työntekijöiden lausunnot/huomiot |  | ☐ | | ☐ |
| 6.3. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO ASIANTUNTIJATIEDOISTA:** | | | | | |
| 7 Kaupunkistrategian mukaiset toimet | 7.1. | Kunnan liikuntahallintotoimien tila | [Teaviisari](https://teaviisari.fi/teaviisari/fi/tulokset?view=LII&y=2020&y=2018&y=2016&y=2014&y=2012&y=2010&chartType=pointer&cmp=r&r=KUNTA179) | ☐ | | ☐ |
| 7.2. | Resurssiviisas Jyväskylä 2040-ohjelma | [Linkki](https://www.jyvaskyla.fi/ymparisto/resurssiviisaus/huominen-aina-tulevaisuutta/resurssiviisas-jyvaskyla-2040-ohjelma) | ☐ | | ☐ |
| 7.3. | Hyvinvointisuunnitelma (2017–2020) | [Linkki](https://www.jyvaskyla.fi/jyvaskyla/julkaisut-ja-raportit/hyvinvointikertomus/hyvinvointisuunnitelma-2017-2020) | ☐ | | ☐ |
| 7.4. | Lähiliikuntapaikkaohjelma (2013–2025) | [Linkki](https://www.jyvaskyla.fi/liikuntapaakaupunki/tiedajatunne/lahiliikuntapaikkaohjelma) | ☐ | | ☐ |
| 7.5. | Luontoliikuntaohjelma (2020) | [Linkki](https://www.jyvaskyla.fi/node/34131) | ☐ | | ☐ |
| 7.6. | Liikuntaolosuhteiden kehittämisohjelma (2022–2030) | [Linkki](https://www.jyvaskyla.fi/sites/default/files/atoms/files/liikuntapalvelujen_kehittamisohjelma_2030_kuli_iltakoulu_14042021.pdf) | ☐ | | ☐ |
| 7.7. | Liikuntapaikkojen palveluverkkoselvitys (2021) | [Linkki](https://www.jyvaskyla.fi/sites/default/files/atoms/files/jyvaskyla_liikuntapalvelujen_palveluverkkoselvitys_raportti_20210129.pdf) | ☐ | | ☐ |
| 7.8. | Ulkokenttien palveluverkkoselvitys (2021) | [Linkki](https://www.jyvaskyla.fi/sites/default/files/atoms/files/ulkokenttien_palveluverkkoselvitys_2021-30_luonnos.pdf) | ☐ | | ☐ |
| 7.9. | Liikuntapalvelujen ympäristötieto ja -tavoitekortti |  | ☐ | | ☐ |
| 7.11. | Arvio mahdollisuudesta alueelliseen yhteisö-, yliopisto ja oppilaitosyhteistyöhön | Esim. Millaisia mahdollisuuksia hanke voi luoda yliopiston, ammattikorkeakoulun, ammattioppilaitosten, koulujen tai muiden alueellisten yhteisöjen kanssa? | ☐ | | ☐ |
| 7.10. | Arvio innovatiivisuudesta | Esim. millaisien uusien innovaatioiden kokeilun tai käyttöönoton hanke mahdollistaa? Innovaatio voi liittyä tekniikkaan, digitaalisuuteen, palveluun tai mihin tahansa. | ☐ | | ☐ |
| 7.11. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO STRATEGIATIEDOISTA:** | | | | | |
| 8 Suunniteltavan palvelun / rakennelman tekniikka | 8.1. | Mahdolliselle rakennelmalle/palvelulle asetetut tiloihin ja tekniikkaan liittyvät tavoitteet. | Tarpeiden mukaiset tavoitteet asetettu esim.:  - Kestävän kehityksen tavoite  - Ympäristösertifiointitavoite  - Elinkaaritavoite  - Ympäristötavoite  - Laatutasotavoite  - Muunneltavuustavoite  - Arkkitehtuuritavoite  - ym. | ☐ | | ☐ |
| 8.2. | Tila-ohjelma | Tarpeiden mukainen arvio hankkeen tiloista ja niiden pinta-aloista.  - Tekniset vaatimukset esim. lattiapinnoista, seinärakenteista ym.  - Eri toimintojen, kuten pelikenttien sijoittelu ja tekniset vaatimukset / rakenteet.  Tarvittava välineistö ja niiden varastointi.  Havainnekuva eri tiloista käyttötarkoituksineen. | ☐ | | ☐ |
| 8.3. | Rakennelman esteettömyys | Jo tarveselvitysvaiheessa otetaan huomioon rakennelman esteettömyys esimerkiksi esteettömyysselvityksen avulla.  [Lisätiedot](#_LISÄTIETOKUVAUKSET:) | ☐ | | ☐ |
| 8.4. | Rakennelman energiatehokkuus |  | ☐ | | ☐ |
| 8.5. | Liikuntapaikkarakentamisen RT-oppaat | [Linkki](https://www.rakennustieto.fi/palvelut/tietoa-rakentamiseen/kirjat/okm-liikuntapaikkajulkaisut) | ☐ | | ☐ |
| 8.6. | RT-ohjekortisto muilta merkityksellisiltä osin. | [Linkki](https://www.rakennustieto.fi/palvelut/tietoa-rakentamiseen/kortistot/rt-kortisto) | ☐ | | ☐ |
| 8.7. | OKM:n tukemat liikuntapaikkarakentamisen tutkimus- ja kehittämishankkeet merkityksellisiltä osin. | [Linkki](https://okm.fi/valmiit-liikuntapaikkarakentamisen-tutkimus-ja-kehittamishankkeet) |  | |  |
| 8.8. | Yleinen tekninen riskiarviointi |  | ☐ | | ☐ |
| 8.9. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO RAKENNUSTEKNISISTÄ TIEDOISTA:** | | | | | |
| 9 Suunniteltavan palvelun / rakennelman ympäristövaikutus | 9.1. | Ympäristön ennakkovaikutusten arviointi |  | ☐ | | ☐ |
| 9.2. | Toteutetut ympäristöauditoinnit vastaavalla alueella / vastaavissa hankkeessa |  | ☐ | | ☐ |
| 9.3. | Luonnonsuojelualueet lähistöllä |  | ☐ | | ☐ |
| 9.4. | Kolmannen osapuolen teettämät tekniikkaan/materiaaleihin tms. liittyvät selvitykset | Esim. lajiliiton tarjoamat laji- tai rakennetekniset selvitykset | ☐ | | ☐ |
| 9.5. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO YMPÄRISTÖVAIKUTUSTIEDOISTA:** | | | | | |
| 10 Suunniteltavan palvelun / rakennelman kustannukset, rahoitus ja aikataulu | 10.1. | Perustamiskustannukset arvioitu ja eritelty (riittävällä tasolla) | Huomioitavia asioita esim.:   * Rakennuskulut * Remontointikulut * Muut hankintakulut   Rakennuskustannusindeksin vaikutus huomioitu | ☐ | | ☐ |
| 10.2. | Rahoitussuunnitelma luotu | Huomioitavia asioita esimerkiksi:   * Onko hanketta esitetty talousarvioon? * Mahdollisuus/tarve hakea [valtion liikuntapaikkarakentamisen avustusta](https://okm.fi/liikuntapaikkarakentaminen)? | ☐ | | ☐ |
| 10.3. | Käyttökustannukset arvioitu ja eritelty (riittävällä tasolla) | Huomioitavia asioita esimerkiksi:   * Käyttökustannukset * Kannattavuustavoitteet | ☐ | | ☐ |
| 10.4. | Esitettävien vaihtoehtojen alustava toteutusaikataulu arvioitu (riittävällä tasolla) | Huomioitavia asioita esimerkiksi:   * Muut käynnissä olevat / suunnitellut hankkeet | ☐ | | ☐ |
| 10.5. | ☐ Muut tietolähteet/toimenpiteet (+ mahd. lisätiedot ja pvm.) | | | | |
| **YHTEENVETO KUSTANNUKSIIN, RAHOITUKSEEN JA AIKATAULUUN LIITTYVISTÄ TIEDOISTA:** | | | | | |

## LISÄTIETOKUVAUKSET:

Avaa lisätiedot klikkaamalla otsikon vasemmalla olevasta nuolesta. Otsikot aakkosjärjestyksessä. Jos huomaat lisätiedoissa virheitä/puutteita, ota yhteyttä n.n. (puhelinnumero; sähköpostiosoite)



### Alueen kävelyindeksi

Paikkatietopohjainen käveltävyysindeksi kuvaa rakennetun ympäristön soveltuvuutta kävelylle. Indeksejä on luotu useita eri tarkoituksiin, mutta pääsääntöisesti ne juonnetaan seuraavista muuttujista: maankäytön monipuolisuus, katuverkoston yhdistyneisyys ja väestöntiheys. Esimerkki indeksin laskemiseen löytyy tästä artikkelista ([Portegis ym. 2017](https://doi.org/10.3390/ijerph14030333)) Indeksi on toteutettu paikkatieto-ohjelmassa käyttäen seuraavia avoimia aineistoja: [väestöruutuaineisto](https://www.stat.fi/org/avoindata/paikkatietoaineistot/vaestoruutuaineisto_1km.html), [Corine-maanpeiteaineisto](https://www.syke.fi/fi-FI/Avoin_tieto/Paikkatietoaineistot) ja [Digiroad](https://vayla.fi/vaylista/aineistot/digiroad)-tieverkostoaineisto. Maankäytön monipuolisuus kuvaa tässä indeksissä kävelyn ja liikkumisen kannalta oleellisten maankäyttömuotojen (asuinalueet, palvelut, liikunnan ja vapaa-ajan fasiliteetit, metsät ja rakennettu/rakentamaton luonto) jakaumaa vyöhykkeen sisällä. Katuverkon yhdistyneisyyden kuvaamiseksi taas on summattu käveltävissä olevien katujen risteysten määrä vyöhykkeellä. Indeksin korkeampi arvo indikoi parempaa käveltävyyttä.

Apua paikkatietopohjaisen indeksin toteuttamiseen Jyväskylän paikkatietojen [asiantuntijapalveluista](https://www.jyvaskyla.fi/kaavoitus/kartat-ja-paikkatiedot/paikkatietojen-asiantuntijapalvelut).

Vaihtoehtoisesti käveltävyyttä voidaan arvioida havainnoimalla. Tässä [Helsingissä toteutetussa esimerkissä](https://www.hel.fi/static/liitteet/kaupunkiymparisto/julkaisut/aineistot/aineistoja-03-18.pdf) on käytetty apuna havainnointilomaketta (ks. linkin s. 11). Näkökulmana on kävely-ympäristöjen kehittäminen ja subjektiivisempi arvioiminen, ml. ympäristön viihtyisyyden arvioiminen kävelijän näkökulmasta.

**Lähteet:**

Portegijs, E., Keskinen, K. E., Tsai, L. T., Rantanen, T., & Rantakokko, M. (2017). Physical Limitations, Walkability, Perceived Environmental Facilitators and Physical Activity of Older Adults in Finland. International Journal of Environmental Research and Public Health 2017, Vol. 14, Page 333, 14(3), 333. <https://doi.org/10.3390/IJERPH14030333>

### Asuinalueillat

Asuinalueillat kutsuvat koolle asukkaita, luottamushenkilöitä ja kaupungin työntekijöitä yhteisiin alueellisiin keskustelutilaisuuksiin. Tilaisuuksissa asukkaat pääsevät tuomaan esiin asuinalueensa vahvuuksia ja kehittämisen kohtia. Asuinalueet on jaettu [Kotikulmat -Jyväskylän asuinalueet](https://www.jyvaskyla.fi/asuminen/kotikulmat-jyvaskylan-asuinalueet) -jaon mukaisesti. Asukasyhdistysten kanssa pohditaan ennakkoon muutama paikallinen teema, joista kuullaan lyhyet alustukset iltojen alkuun. Pienryhmissä keskustellaan alueen vahvuuksista ja kehittämisen kohdista. Illan yhteisessä keskusteluosuudessa asioihin haetaan näkökulmia, mielipiteitä ja ideoita yhteisen ymmärryksen laajentamiseksi. Tietoja hyödynnetään kaupungin palvelujen kehittämisessä. (JKL 2022a)

**Lähteet:**

JKL. (2022a). Asuinalueillat | Jyväskylä.fi. Viitattu 25.2.2022. <https://www.jyvaskyla.fi/osallistu/osallisuus-asuinalueilla/asukasyhteistyo>.

### Esteettömyys

Esteetön ja toimiva ympäristö tukee ihmisten hyvinvointia ja koko yhteiskunnan toimivuutta. Sen toteutuminen takaa kaikille yhdenvertaiset mahdollisuudet toimintakyvystään riippumatta osallistua ja vaikuttaa yhteiskunnassa. Vanhemmat lastenvaunujen kanssa, heikkonäköiset ja huonokuuloiset, pyörätuoleilla ja rollaattorien avulla liikkuvat pystyvät toimimaan esteettömässä ympäristössä. Esteettömyydessä on kyse ihmisten moninaisuuden huomioimisesta. Liikkumisen, kuulemisen, näkemisen ja ymmärtämisen esteettömyys ovat keskeinen osa rakennetun ympäristön toimivuutta. Esteettömässä ympäristössä opasteet ovat selkeitä, oviaukot riittävän leveitä, kulkureittien luiskat loivia, portaat turvallisia, hissejä on tarpeellisissa paikoissa, valaistus riittävä, ääniympäristö miellyttävä ja tilat tarkoitukseensa toimivia. (THL 2022.)

Esteettömyyden suunnittelussa voi hyödyntää olemassa olevia kartoitus- ja arviointiohjeita.

* Yleisiä ohjeita julkisten tilojen, kuten ulkoalueiden esteettömyyden huomioimiseen suunnittelussa, rakentamisessa ja kunnossapidossa esitetään [SuRaKu-korteissa](https://www.hel.fi/helsinkikaikille/fi/ohjeita-suunnitteluun/esteettoman-rakentamisen-ohjeet/) (Suunnittelu, Rakennus ja Kunnossapito (Helsinki 2020).
* [Esteettömyysselvitys](https://okm.fi/documents/1410845/6015486/Esteettomyysselvityslomake+092018_t%C3%A4ytett%C3%A4v%C3%A4.pdf/4e447dcf-dda3-46c3-acb3-da4ba987a51b/Esteettomyysselvityslomake+092018_t%C3%A4ytett%C3%A4v%C3%A4.pdf?t=1536849486000) on lomaketyökalu, jonka avulla voidaan tuoda esiin, kuinka esteettömyys otetaan huomioon kohteessa (OKM 2022a).
* [Esteettömän liikuntapaikan suunnittelu: Ohjeita ja kirjallisuutta](https://okm.fi/documents/1410845/6015486/Esteett%C3%B6m%C3%A4n+liikuntapaikan+suunnittelu_ohjeita+ja+kirjallisuutta+092018.pdf/305667c5-04b2-40c9-8ad3-0b0a3d75198d/Esteett%C3%B6m%C3%A4n+liikuntapaikan+suunnittelu_ohjeita+ja+kirjallisuutta+092018.pdf?t=1536849175000) -oppaassa on lisätietoa erityisesti liikuntapaikan esteettömyyden suunnitteluun (OKM 2018).
* [Esteetön rakennus ja ympäristö](https://www.ymparisto.fi/download/noname/%7BEA70FE2A-FF14-4FC8-96B6-AE6B32F89BB7%7D/144306)-oppaassa on koottu lisätietoa yleisen esteettömän suunnittelun tueksi (Kilpelä 2019).
* [Esteettömyyskeskus ESKE](https://www.invalidiliitto.fi/esteettomyys/esteettomyyskeskus-eske). Invalidiliiton Esteettömyyskeskus ESKE vaikuttaa laaja-alaisen esteettömyyden edistämiseen yhteiskunnassa. ESKE tarjoaa myös monipuolisia esteettömyyden edistämiseen liittyviä palveluja yrityksille ja muille palveluntarjoajille sekä kouluttaa osaavia esteettömyyskartoittajia. (ESKE 2022.)

**Lähteet:**

ESKE. (2022). Esteettömyyskeskus ESKE. Viitattu 7.11.2022. <https://www.invalidiliitto.fi/esteettomyys/esteettomyyskeskus-eske>

Helsinki. (2020). Esteettömän rakentamisen ohjeet | Helsingin kaupunki. Viitattu 8.11.2022. <https://www.hel.fi/helsinkikaikille/fi/ohjeita-suunnitteluun/esteettoman-rakentamisen-ohjeet/>.

Kilpelä, N. (2019). Esteetön rakennus ja ympäristö. 3 uudistettu painos. E-kirja. Helsinki: Rakennustieto Oy. Viitattu 8.11.2022. <https://www.ymparisto.fi/download/noname/%7BEA70FE2A-FF14-4FC8-96B6-AE6B32F89BB7%7D/144306>

OKM. (2022). Esteettömyysselvitys. Viitattu 8.11.2022. <https://okm.fi/documents/1410845/6015486/Esteettomyysselvityslomake+092018_täytettävä.pdf/4e447dcf-dda3-46c3-acb3-da4ba987a51b/Esteettomyysselvityslomake+092018_täytettävä.pdf?t=1536849486000>.

OKM. (2018). Esteettömän liikuntapaikan suunnittelu: Ohjeita ja kirjallisuutta. Viitattu 8.11.2022. <https://okm.fi/documents/1410845/6015486/Esteett%C3%B6m%C3%A4n+liikuntapaikan+suunnittelu_ohjeita+ja+kirjallisuutta+092018.pdf/305667c5-04b2-40c9-8ad3-0b0a3d75198d/Esteett%C3%B6m%C3%A4n+liikuntapaikan+suunnittelu_ohjeita+ja+kirjallisuutta+092018.pdf?t=1536849175000>.

THL. (2022). Esteettömyys ja saavutettavuus. Viitattu 8.11.2022. <https://thl.fi/fi/web/vammaispalvelujen-kasikirja/vammaisuus-yhteiskunnassa/esteettomyys-ja-saavutettavuus>.

### Kouluterveyskysely

[Kouluterveyskysely](https://thl.fi/fi/tutkimus-ja-kehittaminen/tutkimukset-ja-hankkeet/kouluterveyskysely) tuottaa monipuolista ja luotettavaa, maakunnallista ja paikallista seurantatietoa eri ikäisten lasten ja nuorten hyvinvoinnista, terveydestä, koulunkäynnistä ja opiskelusta, osallisuudesta sekä avun saamisesta ja palvelujen tarpeisiin vastaavuudesta. Kouluterveyskysely toteutetaan joka toinen vuosi. Kyselyyn osallistuvat seuraavat ryhmät:

* perusopetuksen 4. ja 5. vuosiluokan oppilaat
* perusopetuksen 8. ja 9. vuosiluokan oppilaat
* lukiokoulutuksen 1. ja 2. vuoden opiskelijat
* ammatillisten oppilaitosten 1. ja 2. vuoden opiskelijat\*

\* Ammatillisissa oppilaitoksissa kyselyyn osallistuvat ammatillista perustutkintoa opiskelevat alle 21-vuotiaat.

(THL 2022.)

Kuntakohtaiset kouluterveyskyselyn tulokset: THL:n sähköinen [tulospalvelu](https://thl.fi/fi/tutkimus-ja-kehittaminen/tutkimukset-ja-hankkeet/kouluterveyskysely/kouluterveyskyselyn-tulokset).

Koulukohtaiset kouluterveyskyselyn tulokset: Koulutuksen järjestäjältä ja oppilaitoksilta.

**Lähteet:**

THL. (2022). Kouluterveyskysely. Viitattu 8.11.2022. <https://thl.fi/fi/tutkimus-ja-kehittaminen/tutkimukset-ja-hankkeet/kouluterveyskysely>.

### Lapsivaikutusten arviointi

Lapsiin kohdistuvien vaikutusten ennakkoarviointi on tapa tarkastella lasten ja lapsiperheiden hyvinvointiin vaikuttavia tekijöitä kokonaisuutena. Lapsiin kohdistuvien vaikutusten arvioinnissa tarkastellaan, miten lapsi otetaan huomioon erilaisissa yhteiskunnallisissa toimenpiteissä ja päätöksissä, millaisia vaikutuksia päätökset aiheuttavat ja millainen tieto lapsista ja päätösten vaikutuksista lapsiin on päätöksenteon taustalla. Arvioinnin peruskysymyksiä ovat eri päätösten ja toimenpiteiden ennakoidut hyödyt ja / tai haitat lasten ja lapsiperheiden hyvinvoinnille. (THL 2010).

Lisätietoja: <https://www.lskl.fi/vaikuttamistyo/lapsivaikutusten-arviointi/>

Esimerkki: [Lapsivaikutusten arviointi: Pienituloisten perheiden iltapäivätoiminnan toimintamaksujen alentaminen](https://julkinen.jkl.fi:8082/ktwebbin/ktproxy2.dll?doctype=3&docid=989472&version=1)

**Lähteet:**

THL. (2010). Lapsivaikutusten arviointi kuntapäätöksissä. Viitattu 8.11.2022. <http://www.thl.fi/fi_FI/web/fi/tutkimus/tyokalut>.

### Liikuntabarometri

Liikuntabarometri-tutkimus jyväskyläläisten liikkumisesta toteutetaan 2 vuoden välein. Uusin tutkimus on vuodelta 2022 ja edellisten tutkimukset on tehty vuosina 2020, 2016 ja 2018. Tarkemmat tiedot ja aineisto: N.N (puhelinnumero; sähköpostiosoite)

### LIPAS-analyysityökalut (Saavutettavuustyökalu & Monipuolisuustyökalu)

Saavutettavuustyökalu on Lipas.fi -palvelun työkalu liikuntaolosuhteiden tarjonnan ja saavutettavuuden arviointiin. Työkalun avulla on mahdollista vertailla olemassa olevien tai suunniteltujen liikuntapaikkojen etäisyyttä ja matkustusaikoja suhteessa halutun alueen väestöön, muihin liikuntapaikkoihin sekä oppilaitoksiin.

Monipuolisuustyökalulla voi arvioida liikuntaolosuhteiden monipuolisuutta halutulla alueella.

Analyysityökalut löytyvät [Lipas.fi-palvelusta](https://www.lipas.fi/) rekisteröityneille käyttäjille. Lipas-käyttöohjeet ([linkki](https://www.jyu.fi/sport/fi/yhteistyo/lipas-liikuntapaikat.fi/lipas-2019-2-0)).

Liikuntapaikkatietoja vertailtaessa on varmistettava LIPAS-järjestelmän tietojen paikkansapitävyys. Lipas-tietojen päivittäminen on kunnan itsenäinen tehtävä. Lisätiedot: N.N. (puhelinnumero; sähköpostiosoite)

### Seurakysely

Jyväskyläläisille liikunta- ja urheiluseuroille kohdennettu seurakysely. Kyselyn tavoitteena oli selvittää eri lajiryhmien harrastajamäärät, alueellisten ja eri ikäluokille suunnattujen harrastusmahdollisuuksien tarjonta kaupungin eri osissa, nuorten osallistumis- ja vaikuttamismahdollisuuksia seurassa ja kuinka seurat huomioivat toiminnassaan sosioekonomisesti heikommassa asemassa olevat sekä toimintarajoitteiset harrastajat. Tarkemmat tiedot ja aineisto: N.N. (puhelinnumero; sähköpostiosoite)

### Sosiaalisten vaikutusten arviointi

Sosiaalisten vaikutusten arvioinnissa (SVA) selvitetään hankkeiden tai toimintojen vaikutuksia ihmisten elinoloihin, viihtyvyyteen ja hyvinvointiin. Sosiaalisten vaikutusten arvioinnin avulla pyritään selvittämään ja ennakoimaan hankkeen tai toimintojen vaikutuksia, esimerkiksi seuraavilla näkökulmilla:

* Hankkeen vaikutus ihmisten elämän laatuun tai alueen kehitykseen sekä näistä aiheutuvat seurannaisvaikutukset.
* Yhteisön/alueen kykyä sopeutua muuttuviin olosuhteisiin.
* Hankkeen merkitys ja merkittävyys eri toimijoiden ja ihmisryhmien kannalta.
* Hankkeen aiheuttamien mahdollisten haittojen vähentäminen ja ehkäisy.
* Hankkeen aiheuttamien ristiriitojen huomiointi ja sovittelu. (Päivänen ym. 2005 & THL 2022.)

**Lähteet:**

Päivänen, J., Kohl, J., Manninen, R., Sairinen, R., & Kyttä, M. (2005). Sosiaalisten vaikutusten arviointi kaavoituksessa. Avauksia sisältöön ja menetelmiin. Suomen Ympäristö 766.

THL. (2022). Päätösten vaikutusten ennakkoarviointi. Haettu 7.11.2022. <https://thl.fi/fi/web/hyvinvoinnin-ja-terveyden-edistamisen-johtaminen/hyvinvointijohtaminen/paatosten-vaikutusten-ennakkoarviointi>

### Sukupuolivaikutusten arviointi

Sukupuolivaikutusten arviointi tarkoittaa sitä, että toimenpiteen, poliittisen päätöksen tai lainsäädännön vaikutuksia arvioidaan etukäteen mahdollisten sukupuolivaikutusten kannalta. Tavoitteena on ehkäistä sukupuolten kannalta ei-toivotut vaikutukset ja edistää tasa-arvoa. Arvioinnin perusteella voidaan tehdä korjaavia ehdotuksia syrjinnän ja ei-haluttujen vaikutusten vähentämiseksi, tasa-arvon edistämiseksi ja tasa-arvon esteiden poistamiseksi. Sukupuolivaikutusten arviointi on sukupuolinäkökulman valtavirtaistamisen menetelmä. (THL 2022.)

Esimerkki: [Jyväskylän liikunta- ja urheiluseurojen tukimuotojen sukupuolivaikutusten arviointi](https://julkinen.jkl.fi:8082/ktwebbin/ktproxy2.dll?doctype=3&docid=1180167&version=1)

**Lähteet:**

THL. (2020). Tasa-arvosanasto. Haettu 8.11.2022. <https://thl.fi/fi/web/sukupuolten-tasa-arvo/sukupuoli/tasa-arvosanasto>.

### Tarveselvitys

Tarveselvitys on dokumentti, jossa perustellaan hankkeen tarpeellisuus tai olemassa olevan rakennelman/palvelun muutostarve. Tarveselvityksessä kuvataan tarve, johon perustuen hankkeelle määritetään vaatimukset, erilaiset käyttömahdollisuudet ja esitettyjen lopputulosvaihtoehtojen kustannusarvio riittävällä tarkkuudella hankesuunnitelmaan siirtymistä varten. (Rakennustieto 2017.)

**Lähteet:**

Rakennustieto. (2017). RT tietoväylä | RT 10-11284 Hankkeen johtamisen ja rakennuttamisen tehtäväluettelo HJR18. Haettu 25.2.2022. https://kortistot.rakennustieto.fi/kortit/RT 10-11284

### Vaikutusten ennakkoarviointi

Vaikutusten ennakkoarviointi on tapa arvioida valmisteltavan päätöksen vaikutuksia eri näkökulmista ennakolta. Vaikutusten ennakkoarvioinnin avulla:

* tarkastellaan eri päätösvaihtoehtojen arvioituja vaikutuksia
* tarkastellaan päätöksen vaikutuksia jonkun kohderyhmän näkökulmasta
* tarkastellaan toteuttaako päätösvaihtoehto kunnan strategiaa ja toimintaa ohjaavia suunnitelmia
* punnitaan päätöksen vaikutuksia sekä lyhyellä että pitkällä aikavälillä

Ennakkoarviointia toteutetaan useilla eri nimillä, joista laajin arviointikokonaisuus on vaikutusten ennakkoarviointi (EVA). Muita mahdollisia vaikutusten ennakkoarviointeja, joissa vaikutuksia tarkastellaan jostain näkökulmasta ovat esimerkiksi ihmisiin kohdistuvien vaikutusten arviointi (IVA), lapsivaikutusten arviointi (LAVA), sukupuolivaikutusten arviointi (SUVA) tai sosiaalisten vaikutusten arviointi (SVA). (JKL 2022.) Lisätietoa THL:n sivuilta (THL 2022).

Esimerkki: [Liikuntapalvelujen kehittäminen osana Hippos2020-hanketta](https://julkinen.jkl.fi:8082/ktwebbin/ktproxy2.dll?doctype=3&docid=1058246&version=1)

**Lähteet:**

Jyväskylä. (2022). Vaikutusten ennakkoarviointi. Viitattu 8.11.2022. <https://www.jyvaskyla.fi/osallistu/osallisuus-paatoksenteossa/vaikutusten-ennakkoarviointi>.

THL. (2022). Päätösten vaikutusten ennakkoarviointi. Viitattu 8.11.2022. <https://thl.fi/fi/web/hyvinvoinnin-ja-terveyden-edistamisen-johtaminen/hyvinvointijohtaminen/paatosten-vaikutusten-ennakkoarviointi>.

### Työkalun taustalla: Yhdenvertainen liikunnallinen lähiö-tutkimushanke

Tämä listatyökalu on luotu osana Yhdenvertainen liikunnallinen lähiö (YLLI) -tutkimushankkeessa toteutettua yhteiskehittämisprosessia.

Lue lisää tutkimushankkeesta ja lataa työkalupohja omaan käyttöösi osoitteesta: <https://blogs.helsinki.fi/yhdenvertainen-liikunnallinen-lahio/>.